**Notă informativă**

**la proiectul Hotărârii Guvernului cu privire la reconstituirea în satul Mălăiești, raionul Criuleni a monumentului eroilor grăniceri căzuți la datorie în perioada anilor 1918-1940**

|  |
| --- |
| **1. Denumirea autorului şi, după caz, a participanţilor la elaborarea proiectului**  |
|  Proiectul Hotărârii Guvernului a fost elaborat de către Ministerul Educației, Culturii și Cercetării în baza deciziei Consiliului comunei Bălăbănești la solicitarea Primăriei comunei Bălăbănești nr. 75 din 22.04. 2020. |
| **2. Condiţiile ce au impus elaborarea proiectului de act normativ şi finalităţile urmărite** |
|  Ministerul Educației, Culturii și Cercetării a elaborat proiectul hotărârii de Guvern privind reconstituirea în satul Mălăiești, raionul Criuleni a monumentului eroilor grăniceri căzuți la datorie în perioada anilor 1918-1940, în temeiul prevederilor art.7 alin.(1) din Legea monumentelor de for public nr.192/2011 (Monitorul Oficial al Republicii Moldova, 2011, nr. 197-202, art.569), în baza deciziei pe acest subiect a Consiliului comunei Bălăbănești nr. 1/17 din 13.03. 2019 *Cu privire la solicitarea nr. 372 din 02.01.20120.* Monumentul se propune a fi reconstituit în memoria curajoșilor grăniceri căzuți la datorie în perioada anilor 1918-1940, decorați cu *Medalia bărbăție și credință*. Mărturiile istorice demonstrează că monumentul vizat a fost edificat încă în anul 1924, în satul Mălăiești, la inițiativa Corpului de Grăniceri nr. 8, Criuleni. Peste ani, urmare a evenimentelor din acea perioadă, acest monument a fost demolat. Actualmente, locuitorii satului intenționează reconstituirea monumentului prenotat și amplasarea acestuia str. Nistreană din localitate. Lucrările de reconstituire se vor desfășura în baza documentelor de arhivă identificate și realizate de restauratori acreditați.  |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Actul normativ nu are ca scop armonizarea legislaţiei naţionale cu legislaţia Uniunii Europene |
| **4. Principalele prevederi ale proiectului şi evidenţierea elementelor noi**Monumentul va fi instalat în baza unui proiect de edificare avizat de către Ministerul Educației, Culturii și Cercetării prin intermediul Consiliului Național al Monumentelor de For Public. |
|  |
| **5. Fundamentarea economico-financiară**Cheltuielile pentru elaborarea documentației de proiect privind edificarea monumentului, pentru executarea și instalarea acestuia, precum și pentru amenajarea terenului aferent, vor fi acoperite din donații, sponsorizări și alte surse neinterzise de cadrul normativ. |
|  |
| **6. Modul de încorporare a actului în cadrul normativ în vigoare** |
| Proiectul se încorporează perfect în sistemul actelor normative și nu va necesita modificarea altor acte legislative sau normative. |
|  |

 **Igor ȘAROV**

 **Ministru**